মহাকুম্ভে আপত্তিকর ভিডিও, ৩৪টি সোশ্যাল মিডিয়া অ্যাকাউন্টের বিরুদ্ধে মামলা

প্রয়াগরাজ: মহাকুম্ভ (Mahakumh 2025) মেলায় বিভ্রান্তিকর ভিডিও (Confusing video) ছড়ানোর অভিযোগে এবার ৩৪টি সোশ্যাল মিডিয়া অ্যাকাউন্টের (Social Media Account) বিরুদ্ধে মামলা দায়ের হয়েছে। এই ভিডিওগুলিতে ’১৪ ফেব্রুয়ারি মহাকুম্ভে টেনে আগুন লেগে ৩০০ জনের মৃত্যু’ দাবি করা হয়েছে।

এসএসপি (কুম্ভ) রাজেশ দ্বিবেদী (SSP (Kumbh) Rajesh Dwivedi) বলেছেন, সেটি পুলিশি তদন্তে ভুয়ো প্রমাণিত হয়। যে ভিডিওটি সত্যি বলে দাবি করে ছড়ানো হয়েছিল, সেটি ছিল বাংলাদেশের ২০২২ সালের একটি ট্রেন দুর্ঘটনার ভিডিও। ওই দুর্ঘটনায় ঢাকা-সিলেট রেলপথে চলন্ত পার্বত এক্সপ্রেস ট্রেনে আগুন ধরে যায়। এই ভিডিওটির সঙ্গে মহাকুম্ভের কোনও সম্পর্ক নেই বলে নিশ্চিত করেছে পুলিশ। ৩৪টি সোশ্যাল মিডিয়া অ্যাকাউন্টের বিরুদ্ধে উপযুক্ত ধারায় মামলা দায়ের করা হয়েছে।

আরও পড়ুন: দিল্লির বিরোধী নেত্রী নির্বাচিত হলেন অতিশী মারলেনা

মহা কুম্ভ মেলা শুরু হওয়ার পর থেকে পুলিশ মেলা সংক্রান্ত ভুয়ো খবর, ছবি ও ভিডিও ছড়ানোর অভিযোগে মোট ১২টি মামলা দায়ের করেছে। এর মধ্যে  ১৭১টি সোশ্যাল মিডিয়া অ্যাকাউন্ট, যারা মেলার বিষয়ে ভুল তথ্য প্রচার করে বিভ্রান্তি ছড়ানোর চেষ্টা করেছে বলে অভিযোগ রয়েছে।

এছাড়াও, মহিলাদের স্নান করার আপত্তিকর ভিডিও সোশ্যাল মিডিয়ায় পোস্ট করার অভিযোগে ১৭টি সোশ্যাল মিডিয়া অ্যাকাউন্টের বিরুদ্ধে এফআইআর দায়ের করেছে পুলিশ।

পুলিশ আরও জানিয়েছে যে, মেলা নিয়ে কোনও ধরনের অশালীন, অপ্রীতিকর ভিডিও পোস্ট করা হলে, দোষী প্রমাণিত হলে কড়া ব্যবস্থা নেওয়া হবে। সেইসঙ্গে পুলিশের পক্ষ থেকে বার বার প্রচার চালানো হচ্ছে যে, একটি একটি ধর্মীয় অনুষ্ঠান। এই অনুষ্ঠান নিয়ে সাধারণ মানুষকে বিভ্রান্ত করা হলে দেশে অস্থিরতার পরিবেশ তৈরি হতে পারে। তাই সকলকে সচেতন থাকা সহ গুজবে কান না দেওয়ার পরামর্শ দেওয়া হয়েছে।

দেখুন অন্য খবর: