মহাকুম্ভে কুকর্ম! মহিলাদের স্নানের ভিডিও বিক্রি হচ্ছে চড়া দামে

ওয়েব ডেস্ক: পুরুষ-মহিলা নির্বিশেষে মহাকুম্ভের (Mahakumbh 2025) ত্রিবেণী সঙ্গমে শাহি স্নান সারছেন পুণ্যার্থীরা। কিন্তু তাঁদের এই স্নান নিয়ে চলছে নোংরা ব্যবসা। বিশেষ করে মহিলাদের স্নান এবং পোষাক পরিবর্তনের আপত্তিকর কিছু ভিডিও (Offensive Video) দেদার ঘুরে বেড়াচ্ছে সামাজিক মাধ্যমে (Social Media)। এমনকি টেলিগ্রামের মতো সোশ্যাল প্ল্যাটফর্মে এইসব ভিডিও রমরমিয়ে বিক্রিও হচ্ছে। সম্প্রতি উত্তরপ্রদেশ পুলিশের (Uttar Pradesh Police) সোশ্যাল মিডিয়া মনিটরিং টিম এরকম বেশ কিছু আপত্তিকর ভিডিও চিহ্নিত করেছে। পাশাপাশি, দু’টি সোশ্যাল মিডিয়া অ্যাকাউন্টের বিরুদ্ধে অভিযোগও দায়ের হয়েছে।

উত্তরপ্রদেশ পুলিশের শীর্ষকর্তা প্রশান্ত কুমারের নির্দেশে কোতওয়ালি কুম্ভমেলা পুলিশ স্টেশনে অভিযোগ দায়ের করা হয়েছে। পুলিশের প্রাথমিক তদন্তে উঠে এসেছে, বেশ কিছু ইনস্টাগ্রাম অ্যাকাউন্ট থেকে এই ধরনের ভিডিয়ো আপলোড করা হয়েছে। কুম্ভস্নানের সময়ে মহিলাদের গোপনে ক্যামেরাবন্দি করে তা বিভিন্ন সোশ্যাল মিডিয়া প্ল্যাটফর্মে শেয়ার করা হচ্ছিল। এই ভিডিও ও ছবিগুলি দেখে পুলিশের সন্দেহ হয় এবং দ্রুত মনিটরিং টিম তদন্তে নামে।

আরও পড়ুন: ত্রিবেণি সঙ্গমের জল স্নানযোগ্য! কেন্দ্রীয় রিপোর্ট মানতে নারাজ যোগী

সোশ্যাল মিডিয়ায় শুধু আপলোডই নয়, টেলিগ্রামের কিছু গোপন চ্যানেলের মাধ্যমেও মহাকুম্ভে মহিলাদের স্নানের ভিডিয়ো বিক্রি করা হচ্ছে বলে অভিযোগ উঠেছে। তদন্তে উঠে এসেছে, এই চ্যানেলগুলি ৩ থেকে ৪ হাজার টাকার বিনিময়ে এইসব ভিডিও বিক্রি করছে। যদিও এর মধ্যে কিছু ভিডিয়ো পুরনো বলে জানা গিয়েছে। তবে নতুন ভিডিয়োগুলির উৎস খুঁজতে সক্রিয় হয়েছে পুলিশ। অভিযুক্তদের খুঁজে বের করতে ফেসবুক ও ইনস্টাগ্রামের মালিক সংস্থা মেটা-র কাছেও এইসব অ্যাকাউন্টের মালিকদের তথ্য চাওয়া হয়েছে।

এই ঘটনায় পুলিশের তরফে স্পষ্টভাবে জানানো হয়েছে যে, যারা মহিলাদের ব্যক্তিগত মুহূর্তের ছবি বা ভিডিয়ো করে তা সোশ্যাল মিডিয়ায় ছড়ানোর কাজে যুক্ত, তাদের বিরুদ্ধে কড়া ব্যবস্থা নেওয়া হবে। ভারতীয় দণ্ডবিধির ধারা ৩৫৪(সি), ৫০৯, ৬৭ এবং ৬৭(এ) ধারায় অভিযুক্তদের বিরুদ্ধে মামলা দায়ের করা হতে পারে।

দেখুন আরও খবর:

The post মহাকুম্ভে কুকর্ম! মহিলাদের স্নানের ভিডিও বিক্রি হচ্ছে চড়া দামে first appeared on KolkataTV.

The post মহাকুম্ভে কুকর্ম! মহিলাদের স্নানের ভিডিও বিক্রি হচ্ছে চড়া দামে appeared first on KolkataTV.